Rikunarita-ORG/Wikinium huggingface dataset:
# Басқарылатын танкке қарсы ракеталар

FGM-148 Javelin, АҚШ армиясының танкке қарсы рекатасы
9M133 Kornet Ресей Құрлық әскерлеріне тән ұш-бұтты ATGM
**Танкке қарсы басқарылатын ракеталар** (кейде, **Танкіге қарсы басқарылатын реактивтік снарядтар**, anti-tank guided missile, ATGM) — құрлықтағы әскер бөлімдерінің қарамағыңдағы танкіге қарсы куатты күрес құралы.

Танкке қарсы басқарылатын ракеталар ұрыс машиналарынан, сауытты транспортерлардан немесе өткізгіш қондырғылардан тікелей бағытталады. Соңғы жылдары капиталистік елдердің әскерлерінде құрылымы мен тактикалық-техникалық сипаты жағынан әр түрлі Танкке қарсы басқарылатын рекаталар пайда болды.

Олардың кепшілігі мынадай негізгі бөліктерден тұрады:

* ұрыс бөлігі,
* реактивтік қозғалтқыш,
* планер,
* реттегіш бөлік,
* бағыттау мен баскару жүйесі құралдары,
* элерондар.

Ұрыс бөлігі кумулятив тектес жарғыш зарядтан, тұтандырғыштан, капсюль тұтандырғыш пен жарғыштан тұрады.

Снарядты қашықтан сыммен немесе радиомен басқаруға болады.

Снарядтардың кәпшілігі сым аркылы өмір беретін телебасқару жүйесімен жабдықталған. Шетел баспасөзі мәліметтері бойынша, қазіргі Танкіге қарсы басқарылатын реактивтік снарядтардың жылдамдыгы *80-130* м/сек, ату қашыктығы 1-5 км, салмағы 6-20 кг және қалындыгы 400-600 мм сауытты тесуге кабілетті. Танкіге тигізу дәлдігі *80-90*% кумулятивті ұрыс бөлігін жарықшақты немесе фугастыға ауыстырган жағдайда Танкіге қарсы басқарылатын реактивтік снарядтарды тірі күштерді, карсыластың далалық қорғаныс ғимараттарын және басқа нысаналарды жою үшін қолдануға болады.

Қазіргі таңда танкіге басқарылатын зымырандардың 3 буыны бар:

* 1 буын-толығымен қолмен басқару. Oператор (көбінесе джойстикпен) ракетаның сым бойымен ұшуын мақсатқа жеткенше басқарады. Бірінші буынға Кеңестік Млютка және Француздық SS. 10Nord танкке қарсы зымыран кешендері жатады.
* 2 буын-оператордан нысанаға бағыттаушы белгіні ұстап тұруды ғана талап етті, ал зымыранның ұшуы зымыранға сымдар, радиоарна немесе лазер сәулесі арқылы басқару командаларын жіберіп, автоматика арқылы басқарылды. Алайда, бұрынғыдай, ұшу кезінде оператор стационарлық күйде қалуға мәжбүр болды, ал сым арқылы басқару зымыранның ұшу траекториясын ықтимал кедергіден жоспарлауға мәжбүр болды. Мұндай ракеталар, әдетте, мақсат оператор деңгейінен төмен болған кезде басым биіктіктен ұшырылатын. Екінші буынға Кеңестік Конкурс, Фагот, Метис, Корнет және Американдық ТОУ-2, Хеллфаер зымырандары жатады.
* 3 буын-«ату және ұмыту» қағидасын жүзеге асырады: атып алғаннан кейін оператор нысананы көздемей өз еркімен орынын ауыстыра алады. Бұл зымырандарға ұшу кезінде оператордың сүйемелдеуі қажет емес. Үшінші буынға Американдық Джэвелин, Израильдік Спайк зымырандары жатады.

## Дереккөздер
# Ходейда қаласы[өңдеу | дереккөзін өңдеу]

**Ходейда қаласы** (Эль-Худайда) (Йемен) – Йемен мемлекетіндегі қала..

Халық саны 115 мың адам (1995 жылғы халық санағы бойынша). Көлемі бойынша елдегі төртінші қала. Қызыл теңіздің жағалауындағы Аден портынан кейінгі екінші портты қала. Негізінен кофе экспорттайды.

Елордасын Санамен тасжол байланыстырады.

## Дереккөздер
# Пулемет

ДШК пулемёті (КСРО)
**Пулемёт** — жердегі және әуедегі нысаналарды оқпен жоюға арналған автоматты шапшаң атылатын қару.

Пулемет — ұжымдық қару, әдетте бірнеше адамнан тұратын пулеметшілер тобы болады. Пулемет құрылысына, жұмсалуына қарай *қол станокты*, *ірі калибрлі пулемет* болып бөлінеді.

*Қол пулемет* орнықты болу үшін оның жерге тірелетін металл тіреуіші (аяғы) болады.

Ал *станокты* және *ірі калибрлі пулеметтер* станокқа немесе арнаулы қондырғыларға орналастырылады. Нысананы атуына қарай пулеметтер жердегі нысананы ататын, ұшақтар мен әуедегі нысананы ататын пулемет (зениттік және пулеметтік қондырғылар) болып бөлінеді. Пулеметтің ұшақтар мен танкілерде қолданылатын, *авиациялық* және *танкілік* түрлері болады.

## Дереккөздер
# Әлемдік қауымдастық

**Әлемдік қауымдастық** - жаһандану барысында қалыптасатын ғаламдық әлемдік жүйе. Ол жөнінде алғашқылардың бірі болып, АҚШ президенті А Р.Никсон 1969 ж. БҰҰ Бас Ассамблеясының сессиясында сөйлеген сөзінде: "Бүкіл тарихи ғұмырымызда біз бірінші рет әлемдік қауымдастық болып отырмыз", - деді. Ғаламдық деңгейдегі құбылыс ретінде әлемдік қауымдастыққа XX ғасырдың 80-ші жылдары баса назар аударыла бастады. Ғылыми әдебиеттерде "халықаралық қауымдастық", "ғаламдық қауымдастық", "әлемдік қауымдастық" ұғымдары әдетте қатар қолданылады. Халықаралық құқықта "халықаралық қауымдастық" ұғымы негізі мемлекет болып табылатын ғаламдық саяси жүйе ретінде анықталады, жүйе мемлекет аралық мазмұнға ие. "Халықаралық қауымдастық" ұғымы ғаламдық әлеуметтік-экономикалық жүйені білдіреді. Жаһандану мемлекеттік емес, үкіметтік емес элементтерді енгізу арқылы халықаралық қатынастар жүйесін түбегейлі өзгертеді. Бүл жүйеге дәстүрлі емес актілер кіреді: халықаралық үкіметтік емес ұйымдар, ТҰК, БАҚ, баламалы қозғалыстар (экологиялық, феминисток, кәсіби және т.б.).

## Дереккөздер
# Электр желісі

**Электр желісі** — электр энергиясын өндірілетін орындардан (мысалы, электр станциясынан) тұтынушыларға жеткізуге әрі оларға бөліп таратуға арналған құрылғылардың (трансформаторлық және қосалқы тарату станцияларының, әуе желілерінің және кабельдік желілердің) жиынтығы.

Ол қалалық, аудандық, ауылдық, өнеркәсіптік, энергетикалық электр желісі болып, сондай-ақ электр энергиясын тарату, қоректендіру желілері болып та ажыратылады. Электр энергиясын алысқа таратып жеткізу үшін жоғарылатқыш трансформатор станциясында ток кернеуі жоғарылатылады. Кернеу артқанда ток күші кемитіндіктен, қуат шығыны азаяды, сөйтіп өткізгіш сымдардың жуандығын дардың жуандығын жіңішкерту мүмкіндігі туады. Төмендеткіш қосалқы станциясында кернеу тұтынушылардың пайдаланылуына қажетті шамаға дейін төмендетіледі. Белгілі бір кернеулі токты өзгеріссіз қабылдауға әрі бөліп таратуға арналған қосалқы станция бөліп таратушы деп аталады. Әр түрлі кернеулі электр желілерін өзара қосу үшін желілік қосалқы станцияларда орнатылған жоғарылатқыш және төмендеткіш трансформаторлар қолданылады. Қосалқы станцияларда трансформаторлардан басқа коммутациялы аппараттармен жабдықталған жоғары және төмен кернеулі бөліп тарату және бақылау, басқару құрылғылары болады. Әрбір электр желінің электртехникалық жабдықтары жұмыс істейтін номинал кернеумен сипатталады. Біздің елде пайдаланылатын номинал кернеулер: 220/127, 380/220 және 600 В және 3, 6, 10, 20, 35, 110, 150, 220, 330, 500, 750 кВ.
# Сен-Манде[өңдеу | дереккөзін өңдеу]

|  |
| --- |
| Коммуна |
| Сен-Манде |
| Saint-Mandé |
|

|  |
| --- |
|  |
| Логотипі |

 |
| Әкімшілігі |
| Ел |  ФранцияФранция |
| Аймағы |
Иль-де-Франс
 |
| Департаменті |
Валь-де-Марн
 |
| Округі |
Ножан-сюр-Марн
 |
| Мэр|Мэрі |
Patrick Beaudouin (2008-2014)
 |
| Тарихы мен географиясы |
| Координаттары | 48°50′32″ с. е. 2°25′07″ ш. б.﻿ / ﻿48.8422222222° с. е. 2.41861111111° ш. б.﻿ / 48.8422222222; 2.41861111111    |
| Жер аумағы |
0,92 км²
 |
| Биіктігі |
42—54 м
 |
| Уақыт белдеуі |
UTC+1, жазда UTC+2
 |
| Тұрғындары |
| Тұрғыны | 22627 адам (2009) |
| Тығыздығы |
24594,57 адам/км²
 |
| Сандық идентификаторлары |
| Пошта индексі |
94160
 |
| INSEE коды |
94067
 |
| Сен-Манде
Сен-Манде |
| Сен-Манде шекарасы

 |
|

**Сен-Манде** (фр. *Saint-Mandé*) — Франциядағы коммуна. Иль-де-Франс аймағына қарасты Валь-де-Марн департаментінде орналасқан. Ножан-сюр-Марн округінің құрамына енеді. Алып жатқан жер аумағы 0,92 км² шамасында.

Коммунаның INSEE коды — *94067*, пошта индексі — *94160*.

## Демографиясы

2009 жылғы мәліметтер бойынша тұрғындарының саны 22627 адамды құрады. Халық тығыздығы — 24594,57 адам/км².

Халық динамикасы *(INSEE ):*

Тұрғындарының жас шамасы және жынысы бойынша құрамы (2006):

| Жынысы | Барлығы | 15 жасқа дейін | 15-24 | 25-44 | 45-64 | 65-85 | 85 жастан жоғары |
| --- | --- | --- | --- | --- | --- | --- | --- |
| Ерлер | 10 212 | 2046 | 1132 | 3286 | 2413 | 1194 | 141 |
| Әйелдер | 11 989 | 2040 | 1183 | 3673 | 2762 | 1938 | 393 |
|

| Жыныс-жас ерекшеліктері |
| --- |
| **Ерлер** | **Жас** | **Әйелдер** |
|  141  | 85 + |  393  |
|  251  | 80-84 |  544  |
|  286  | 75-79 |  510  |
|  338  | 70-74 |  464  |
|  319  | 65-69 |  420  |
|  429  | 60-64 |  473  |
|  584  | 55-59 |  731  |
|  622  | 50-54 |  740  |
|  778  | 45-49 |  818  |
|  871  | 40-44 |  954  |
|  863  | 35-39 |  923  |
|  873  | 30-34 |  947  |
|  679  | 25-29 |  849  |
|  537  | 20-24 |  586  |
|  595  | 15-20 |  597  |
|  604  | 10-14 |  589  |
|  714  | 5-9 |  728  |
|  728  | 0-4 |  723  |

 |

## Тағы қараңыз

* Валь-де-Марн департаментінің коммуналары

## Дереккөздер

## Сыртқы сілтемелер

|  |  |
| --- | --- |
|  |  Ортаққорда бұған қатысты медиа санаты бар: Сен-Манде |

* Францияның ұлттық статистика және экономикалық зерттеулер институты сайтындағы парақшасы Мұрағатталған 6 ақпанның 2012 жылы.
* «Mapquest» картасында орналасуы
# Иравади[өңдеу | дереккөзін өңдеу]

| Иравади |
| --- |
|  |
| Сипаттамасы |
| **Ұзындығы** | 2170 км |
| **Су алабының ауданы** | 411000 км² |
| **Су шығыны** | 13000-14000 м³/с |
| Су ағысы |
| **Бастауы** | Мали (өзен)/Нмай |
|  • Орналасқан жері | Гималаи |
|  • Координаттары | 25°42′35″ с. е. 97°29′55″ ш. б.﻿ / ﻿25.709793° с. е. 97.498548° ш. б.﻿ / 25.709793; 97.498548    |
| **Сағасы** | Андаман теңізі |
|  • Координаттары | 15°46′39″ с. е. 95°03′49″ ш. б.﻿ / ﻿15.777608° с. е. 95.063546° ш. б.﻿ / 15.777608; 95.063546    |
| Орналасуы |
|  |
| **Ел** | Мьянма |
|  |

**Иравади** немесе **Ирравади** - Мьянмадағы (Бирма) (бастауы Қытайда, алабының біразы Қытай мен Үндістанда) аса ірі өзені.

Үзындығы 2150 км, алабы 430 мың км (кейбір деректер бойынша, 415 мың км²). Гималайдың шығыс сілемдерінен басталып, негізінен солтүстіктен оңтүстікке қарай ағады. Иравади мен оның салалары жоғарғы жағында жунгли арасымен терең шатқалдар арқылы ағады, арнасы шоңғалды келеді. Орта және төменгі ағысында Иравади жазығын кесіп өтеді, бұл тұста аңғары кеңейеді. Сағасына 300 км қалғанда батпақты атырауы басталады, оның ауданы 30 мың кm² шамалы (кейбір дерек бойынша, 48 мың кm²). Орташа су шығыны төменгі ағысында 13 - 14 мың m³/ сек. Нөсер жаңбыр жауған кезде 40 мың m³/ сек - қа жетеді. Сұрапыл су тасқыны жиі болып тұрады. 1100 км - ге дейін, жазда 1440 км - ге дейін (Бамо қаласына дейін) дейін кеме жүзеді. Кішігірім кемелер Мьичина қаласына (сағасынан 1600 км) дейін көтеріле алады. Орта және төменгі ағысында Иравади және оның салаларымен жер ағызылады. Энергия ресурсы мол, бірақ мүлде пайдаланылмайды. Жағасында Мандалай, Пьи, Хинтада қалалары, атырауында Бирманың астанасы - Рангун қаласы орналасқан.

## Дереккөздер
# Ньос

|  |
| --- |
|  Ньос ағылш. *Lake Nyos*, фр. *Lac Nyos* |
|  |
| Морфометрия |
| Теңiз деңгейiнен биіктігі | 1091 м |
| Өлшемі | 1,9 × 1,2 км |
| Ауданы | 1,48 км² |
| Көлемі | 0,153 км³ |
| Тереңдігі | 210 м |
| Орналасуы |
| 6°26′17″ с. е. 10°17′56″ ш. б.﻿ / ﻿6.4381° с. е. 10.2989° ш. б.﻿ / 6.4381; 10.2989    |
| Ел |  Камерун |
| Ньос |
| Ньос |
|  **Ньос** Ортаққорда |

**Ньос** — Камерунның солтүстік-батысында орналасқан көл. Сонымен қатар бұл көл әлемге «ажал құштырушы» деген атпен танымал.

1986 жылы көл маңындағы елдімекендердің тұрғындары, мал-жаны, тіпті, ұсақ жәндіктеріне дейін түгі қалмай қырылған. Кейіннен зерттеу жүргізген ғалымдар теңіз деңгейінен 1090 метр биіктікте орналасқан Ниос көлінің бұрынғы жанартау орнында пайда болғанын анықтаған. Ал маңайдағы тіршілікті күл-талқан еткен - көлдің түбіне жиналған улы көмірқышқыл газы болып шыққан. Ұзағынан жиналған газ суды жарып сол күні ауаға шыққан. Уақыт өте келе табанына көмірқышқыл газын жинайтын көл әлі де қауіпті саналады.

## Дереккөздер
# Ұрлық[өңдеу | дереккөзін өңдеу]

Paul-Charles Chocarne-Moreau, *The Cunning Thief*, 1931
**Ұрлық** — мүлікті жасырын қымқыру. Ұрлық қоғамдық немесе жеке меншікке қарсы жасалған қылмыстардың қатарына жатады. Жәбірленуші мен басқа адамдар байқамайды деген сеніммен қылмыскердің мүлікті жасырын жымқыруы ұрлықтың тонау мен барымталаудан айырмашылығы болып табылады. Кейбір мемлекеттердің қылмыстық кодекстерінде ұрлықты мемлекеттік немесе қоғамдық меншікті иемдену мақсатындағы ұрлық және жеке меншікті иемдену мақсатындағы ұрлық деп екіге бөледі. Мемлекеттік немесе қоғамдық меншікті ұрлық үшін жеке меншікті ұрлағаннан гөрі қатаңдау жаза қолданылады. Азаматтардың жеке мүлкін ұрлағаны үшін жауапкершілікті ауырлататын мән-жайларға заң бойынша мыналар жатады: ұрлықты қайталап жасау; ұрлықты бір топ адамдардың алдын ала келісіп жасауы; жәбірленушіге едәуір залал шектіру; ұрлықты аса қауіпті кәнігі қылмыскердің жасауы.

Пайдакүнемдік мақсатпен бөтен мүлікті жасырын ұрлау. Бөтен мүлікті осы мүліктің меншік иесіне немесе өзге иеленушісіне залал келтіре отырып айыптының немесе басқа адамдардың пайдасына заңсыз қайтарымсыз алып қою және (немесе) айналдыру.

## Дереккөздер
# Алексей Александрович Луценко[өңдеу | дереккөзін өңдеу]

| Жеке мағлұматтар |
| --- |
| Туған күні | 7 қыркүйек 1992 (1992-09-07) (33 жас) |
|
Бұл үлгіні: көру • талқылау • өңдеу |

**Алексей Александрович Луценко** (7 қыркүйек 1992 жыл, Большая Малышка ауылы, Қызылжар ауданы, Солтүстік Қазақстан облысы, Қазақстан) – Қазақстандық кәсіпқой велоспортшысы. 2013 жылдан бастап Astana Pro Team велокоманданың мүшесі.

## Өмірбаяны

Алексей Луценко 1992 жылы Солтүстік Қазақстан облысындағы Қызылжар ауданындағы Большая Малышка аулында дүниеге келген. Луценко 7 сыныпқа дейін ауылдағы орта мектепте білім алған, кейін Петропавл қаласындағы спорт сферасында дарынды облыстық мектеп–интернатта оқыған. 2007 жылы 15 жасында Алексей Луценко ҚР спорт шеберінің нормативтерін орындап, Көкшетау қаласындағы «Көкше» спорт академиясына оқуға түскен. Велоспортшы 18 жасында жасөспірімдер арасындағы Азия чемпионатында (2010 жыл) жүлде ұтып алып халықаралық дәрежедегі спорт шебері аттанды. Astana Continental Team командасының 2011-2012 жылдарда қатарында болған. 20 жастағы велоспортшы Алексей Луценко 2012 жылы қыркүйек айында Голландияда өткен әлем чемпионатында алтын жүлдеге ие болды. Жастар арасындағы топтық жарысқа қатысқан Луценко Ресей, Испания, Голландия спортшыларын артқа тастады.
2012 жылдағы жеңісінен кейін Astana Pro Team велокомандасымен 3 жылдық шартқа қол қойған. 2013 жылы жаз айында әлем чемпионатының топаралық жарсытан кейін Қазақстан Республикасының еңбек сіңірген спорт шебері атағына ие болды.
2016 жылдың тамыз айында Astana Pro Team велокомандасымен келісім шартты тағы да 2 жылға созды.
2017 жылдың ақпан айында Алексей Луценко Бахрейнде өткен Азия чемпионаттының чемпиона аттанды, ал 23 тамызда Испанияда болған Гранд–турда алғаш рет жеңімпаз аттанды және 1 қазанда төртінші рет жылдық Тур Алматы атты жарыста бірінші орынға ие болған.

## Жеңістері

2010
* Жастар арасындағы Азия чемпионаты (Шарджа, БАӘ):
	+ Топтық жарыста чемпион
	+ Уақыт бойынша жекелік жарыста вице-чемпион

2012
* Джиро Валле-д’Аосты — 5 этап
* Болгария туры — 1 этап
* Де л'Авенир туры — 5 этап
* 23 жасқа дейінгі топтық жарыста Әлем чемпионы (Лимбург, Голландия)

2014
* Дания туры — 5 этап
* Жаздық Азия ойындары 2014 (Инчхон, Оңтүстік Корея)::
	+ Топтық жарыстағы чемпион
* Екінші «Алматы туры» жеңімпазы

2015
* Швейцария туры - 8 этап
* Жекелік жарыстағы Қазақстан чемпионы (Петропавл)
* Үшінші «Алматы туры» жеңімпазы

2016
* Париж — Ницца 2016 - 5 этап
* Қола жүлдегері Үш күн Де-Панне жарысында 2016(Бельгия)
* Төртінші «Алматы туры» жеңімпазы
* «Хайнань туры» жеңімпазы (Қытай)
* «Хайнань туры» - 8 этап

2017
* Командалық жарыста Азия чемпионы (Бахрейн)
* Бір күндік Dwars door Vlaanderen жарысында қола жүлдегері (Голландия)
* Испания Вуэльта — этап 5
* Бесінші «Алматы туры» жеңімпазы(4 рет қатарынан)

## Атағы

Еңбек сіңірген Қазақстан Републикасының спорт шебері (2013)

## Пайдалынған әдебиеттер

*
*
*
*  Мұрағатталған 20 желтоқсанның 2016 жылы.
*
# Argos-Shimano[өңдеу | дереккөзін өңдеу]

|  |
| --- |
| **Argos-Shimano** |
|  |
| Команда туралы мәлімет |
| UCI коды | *ARG* |
| Орналасуы |  Нидерланд |
| Құрылған жылы | 2005 |
| Тәртіптер | Тас жол велоспорты |
| Команда атауының тарихы |
| 2005 2006–2011 қаң.–нау. 2012 сәуір 2012– | Shimano-Memory Corp Skil Shimano Project 1t4i Argos-Shimano |
|

|  |
| --- |
|  |

 |

**Argos-Shimano** (*UCI Team Code*: **ARG**) — UCI ProTour статусы бар голландиялық кәсіби тас жол велокомандасы. Команданың бұрынғы атауы **Skil-Shimano** (*UCI Team Code*: **SKS**).

## 2013 жылдың құрамы

|  |  |  |  |
| --- | --- | --- | --- |
| **Есімі** | **Туған күні** | **Ел** | **2012 жылғы команда** |
| Йонас Альстранд | 16/02/1990 |  Швеция | Team CykelCity |
| Nikias Arndt | 18/11/1991 |  Германия | LKT Team Brandenburg |
| Воррен Баргуиль | 28/10/1991 |  Франция | Neoprofesional |
| Уильям Клерк | 11/04/1985 |  Аустралия | Champion System |
| Рой Курверс | 27/12/1979 |  Нидерланд | Team Argos-Shimano |
| Томас Дамузи | 18/03/1989 |  Франция | Team Argos-Shimano |
| Бер де Бакер | 02/04/1984 |  Бельгия | Team Argos-Shimano |
| Коэн де Корт | 08/09/1982 |  Нидерланд | Team Argos-Shimano |
| Джон Дегенкольб | 07/01/1989 |  Германия | Team Argos-Shimano |
| Том Думулин | 11/11/1990 |  Нидерланд | Team Argos-Shimano |
| Йоханнес Фрёлингер | 09/06/1985 |  Германия | Team Argos-Shimano |
| Симон Гешке | 13/03/1986 |  Германия | Team Argos-Shimano |
| Патрик Гретч | 07/04/1987 |  Германия | Team Argos-Shimano |
| Ян Хугье | 02/05/1984 |  Франция | Team Argos-Shimano |
| Тьерри Упон | 10/11/1984 |  Франция | Team Argos-Shimano |
| Cheng Ji | 24/10/1987 |  Қытай | Team Argos-Shimano |
| Марсель Киттель | 11/05/1988 |  Германия | Team Argos-Shimano |
| Тобиас Людвиксон | 22/02/1991 |  Швеция | Team Argos-Shimano |
| Лука Мезгец | 27/06/1988 |  Словения | Sava |
| Франсуа Паризьен | 27/04/1982 |  Канада | SpiderTech powered by C10 |
| Томас Петерсон | 24/12/1986 |  АҚШ | Garmin-Sharp |
| Георг Прейдлер | 17/06/1990 |  Аустрия | Team Type 1-Sanofi |
| Рамон Синкельдам | 09/02/1989 |  Нидерланд | Team Argos-Shimano |
| Матье Сприк | 29/09/1981 |  Франция | Team Argos-Shimano |
| Том Стамснейдер | 15/05/1985 |  Нидерланд | Team Argos-Shimano |
| Альберт Тиммер | 13/06/1985 |  Нидерланд | Team Argos-Shimano |
| Рейнард Ван Ренсбург | 03/02/1989 |  ОАР | MTN Qhubeka |
| Том Велерс | 14/09/1984 |  Нидерланд | Team Argos-Shimano |

## Дереккөздер

## Сыртқы сілтемелер

* Ресми сайты Мұрағатталған 25 маусымның 2013 жылы.
# Жердің жарты шарлары[өңдеу | дереккөзін өңдеу]

Оңтүстік жарты шар
**Жердің жарты шарлары** — Жер шарының белгілі бір сипаты бойынша бөлінген екі жартысы. Географияда жерді мынадай жарты шарларға бөледі: экватормен бөлінетін Солтүстік және Оңтүстік жарты шарлар, 160° ш. б. және 20° б. б. арқылы бөлінетін Батыс және Шығыс жарты шарлар; аумағына қарай Мұхиттық жарты шар және Құрлықтық жарты шар деп бөлінеді. Құрлықтық жарты шарда құрлықтар жарты шардың 47 %-іне, ал Мұхиттық жарты шарда құрлықтар 9 %-іне тең.

## Тағы қараңыз

* Жер (ғаламшар)
* Жер

## Сыртқы сілтемелер

Жарты шарлар картасы

## Дереккөздер
# Альберди Хуан Баутиста

**Альберди Хуан Баутиста** (1810 - 1884 жылдар) - Аргентинаның мемлекет қайраткері, жазушы, философ және әлеуметтанушы. Оның "Аргентина республикасының саяси ұйымының негіздері" деген еңбегі (1852 жылы) ел конституциясының негізіне алынды.

## Дереккөздер